Kosteikkoretki Säkylään
2024-03-08 10:30 - 12:00 (Europe/Helsinki)
Oletko kiinnostunut keinoista, joilla voidaan vähentää metsätalouden vesistökuormitusta? Säkylässä pääset tutustumaan siihen, miten kosteikko toimii vesiensuojelurakenteena ja monimuotoisuuden lisääjänä. Kosteikoilla voidaan parantaa vesistöjen tilaa ja lisätä niiden monimuotoisuutta sekä virkistyskäyttöä. Kosteikot hidastavat veden virtausta, jolloin vesistöihin kohdistuvaa ravinne- ja kiintoainekuormitusta saadaan pienennettyä. Kosteikoilla voidaan myös hillitä tulva- ja kuivuuskausien vaikutuksia. Muiden myönteisten vaikutusten ohella kosteikot ovat sopivia elinympäristöjä monille kasvi- ja eläinlajeille.
Retken aikana saat asiantuntijoilta vastaukset muun muassa seuraaviin kysymyksiin:
• Miksi metsätalouden vesienhallinta on tärkeää?
• Mikä on kosteikko?
• Mihin kosteikko sopii?
• Miten kosteikko rakennetaan?
• Millaista hoitoa kosteikko vaatii?
Varaudu päivään säänmukaisella vaatetuksella.
Tilaisuus on kaikille avoin ja maksuton. Paikalle on bussikuljetus ja paikan päällä on kahvitarjoilu!
Ilmoittaudu ajoissa, paikkoja on rajoitetusti. Valitse ilmoittautumisen yhteydessä, mistä tulet linja-auton kyytiin. Ilmoittautuminen 5.3. mennessä tästä linkistä: https://www.lyyti.fi/reg/Kosteikkoretki_Sakylaan_6022
Lisätietoja:
Elli Peltovirta, projektipäällikkö, Suomen metsäkeskus, puh. 050 594 1608, elli.peltovirta@metsakeskus.fi
Ville kangasniemi, asiantuntija, Pyhäjärvi-instituutti, puh. 044 034 4023, ville.kangasniemi@pji.fi
Tilaisuus järjestetään osana Ympäristökestävyyttä metsätalouden vesienhallinnalla – VesiKestävä -hanketta, jota toteuttavat Suomen metsäkeskus, Pyhäjärvi-instituutti ja Satakunnan ammattikorkeakoulu. Hanke on saanut rahoitusta ympäristöministeriön vesiensuojelun tehostamisohjelmasta.
